শিহাব শাহীন

শিহাব শাহীন একজন বাংলাদেশী টেলিভিশন নাটক ও চলচ্চিত্র পরিচালক ও চিত্রনাট্যকার। তিনি ২০১৫ সালে ছুঁয়ে দিলে মন চলচ্চিত্রের জন্য শ্রেষ্ঠ চলচ্চিত্রের পুরস্কার লাভ করেন এবং শ্রেষ্ঠ চলচ্চিত্র পরিচালকের জন্য মেরিল-প্রথম আলো সমালোচক পুরস্কারের জন্য মনোনীত হন।

চলচ্চিত্রের পূর্বে শাহীন মঞ্চনাটক, পথনাটক ও টেলিভিশন নাটক নির্মাণ করেছেন। ২০০১ সালে ঘূর্ণি নাটক পরিচালনার মধ্য দিয়ে তিনি টেলিভিশনে প্রথম কাজ শুরু করেন। তবে, পরবর্তীতে ২০০৫ সালে তার নির্মিত ধারাবাহিক নাটক রমিজের আয়নার জন্য ব্যাপক আলোচিত ও জনপ্রিয়তা অর্জন করেন। তার উল্লেখ্যযোগ্য নাটক ও টেলিফিল্মের মধ্যে রয়েছে, এক্স ফ্যাক্টর, ভালোবাসি তাই, ভালোবাসি তাই ভালোবেসে যাই, মনফড়িং এর গল্প, মনসুবা জংশন, নীলপরি নীলাঞ্জনা, নীল প্রজাপতি, বিনি সুতোর টান, অনামিকা, আদিত্যের মৌনতা, অবুঝ দিনের গল্প, ভয়েস ক্লিপ, কমলা রঙের রোদ, ভালোবাসার পংক্তিমালা, রঙিলা ফানুস ইত্যাদি।

২০১৯ সালে শাহীন সত্য ঘটনার উপর আগস্ট ১৪ নামে একটি রোমহর্ষক ওয়েব ধারাবাহিক নির্মাণ করেন। এটি ২০১৩ সালে এক তরুণীর হাতে তার পুলিশ কর্মকর্তা বাবা ও মায়ের হত্যাকাণ্ডের মর্মান্তিক ঘটনাকে কেন্দ্র করে নির্মিত হয়েছে। এছাড়াও, তিনি দ্বিতীয় কৈশোর, চেনা পথের অপরিচিতা, ও কুহক নামের তিনটি ওয়েব সিরিজ নির্মাণ করেছেন। ২০২২ সালে তিনি মায়াশালিক নামে একটি ওয়েব সিনেমা নির্মাণ করেন যেটি অনেক দর্শক প্রিয়তা পায়। বর্তমানে তিনি যদি কিন্তু তবু শীর্ষক ওয়েব চলচ্চিত্র নিয়ে কাজ করছেন।

কর্মজীবন
প্রাথমিক কাজ
ছাত্রজীবন থেকে শাহীন ফেনীতে সাংস্কৃতিক সংগঠনের সাথে জড়িত ছিলেন। ১৯৯৩ সালে তার নিজের লেখা ‘তীত পটলা’ নামক মঞ্চনাটকে নির্দেশনার মাধ্যমে তার কর্মজীবনের শুরু। নাটকটি ফেনীতে প্রথম মঞ্চস্থ হয়। তিনি কয়েকটি নাটকে অভিনয়ও করেন। ১৯৯৫ সালে ঢাকায় চলে আসনে এবং ‘দেশ’ নাট্যদলের সঙ্গে যুক্ত হন। শাহীন পরবর্তীতে চলচ্চিত্র পরিচালনার উপর ছয় মাসের একটি প্রশিক্ষণ গ্রহণ করেন। ২০০১ সালে ‘ঘূর্ণি’ নামে একটি টেলিভিশন নাটক পরিচালনা করেন। এতে অভিনয় করেছিলেন লিটু আনাম, বন্যা মির্জা প্রমুখ। পরবর্তীতে ২০০৫ সালে ‘রমিজের আয়না’ নামক একটি ধারাবাহিক নাটকের মাধ্যমে দর্শকপ্রিয়তা পান।

নাটক ও টেলিফিল্ম নির্মাণ
২০০১ সাল থেকে শিহাব শাহীন ৭৫টির বেশি নাটক ও টেলিফিল্ম নির্মাণ করেছেন। রমিজের আয়নার পরে, ২০০৮ সালে নির্মিত টেলফিল্ম এক্স ফ্যাক্টর ব্যাপক জনপ্রিয়তা পায়। এতে মুখ্য ভূমিকায় অভিনয় করেন জিয়াউল ফারুক অপূর্ব, ইরেশ যাকের, রাফিয়াথ রশিদ মিথিলা ও জেনি। পরের বছরই এর দ্বিতীয় পর্ব এক্স ফ্যাক্টর ২ নির্মাণ করেন। দর্শককদের অনুরোধের প্রেক্ষিতে এর সাত বছর পরে ২০১৬ সালে এক্স ফ্যাক্টর: গেইম ওভার নামে তৃতীয় ও শেষ পর্ব নির্মাণ করেন। ২০১৭ সালে তিনি নতুন অভিনয়শিল্পী নিয়ে এক্স-ফ্যাক্টর রিলোডেড নামে এই টেলিফিল্মের নতুন পর্ব নির্মাণ করেন। এতে অভিনয় করেন সিয়াম আহমেদ, তৌসিফ মাহবুব, শবনম ফারিয়া ও নাদিয়া মিম।

২০১০ সালে শাহীন বড় বাজেটের রোমান্টিক টেলিফিল্ম ভালোবাসি তাই নির্মাণ করেন। এতে অভিনয় করেছিলেন তিশা, অভিনেতা  আরেফিন শুভ, বিন্দু, শহীদুজ্জামান সেলিম, হিল্লোল, সজল, মীম, ইরেশ যাকের, আলী যাকের, আলিফ, তানিয়া, অনি এবং রোজী সিদ্দিকী। টেলিফিল্মটি তুমুল দর্শকনন্দিত হয় ও ঐ বছর টিভিনাটক ও টেলিফিল্মের মধ্যে সর্বাধিক রেটিং পায়। পরের বছর ভালোবাসি তাই ভালোবেসে যাই নামে আরেকটি টেলিফিল্ম নির্মাণ করেন, এতে অভিনয় করেন, আরিফিন শুভ, সানজিদা প্রীতি, ইরেশ যাকের, তিশা, জয়া আহসান ও ওমর আয়াজ।

পরবর্তীতে শাহীন আরো অনেক জনপ্রিয় নাটক ও টেলিফিল্ম নির্মাণ করেন, তার মধ্যে মনফড়িং এর গল্প, মনসুবা জংশন, নীলপরি নীলাঞ্জনা, রূপকথা আর হয় না, প্রেম কি কেবলই রাসয়নিক বিক্রিয়া?, অনামিকা, ভালবাসার পঙক্তিমালা, জ্যাকসন বিল্লাল, শেষ পর্যন্ত, বিনি সুতোর মালা, আদিত্যের মৌনতা, অবুঝ দিনের গল্প উল্লেখযোগ্য।

প্রথম চলচ্চিত্র নির্মাণ ও সাফল্য 
২০১৫ সালে শাহীন ছুঁয়ে দিলে মন নামে তার প্রথম চলচ্চিত্র পরিচালানা করেন। এতে মুখ্য ভূমিকায় অভিনয় করেন আরিফিন শুভ, জাকিয়া বারী মম, ইরেশ যাকের, অনন্দ খালেদ,কাজী নওশাবা আহমেদ ও মিশা সওদাগর। এশিয়াটিক ধ্বনিচিত্র ও তার প্রতিষ্ঠন মনফড়িং লিমিটেডের যৌথ প্রযোজনায় চলচ্চিত্রটি নির্মিত হয়েছে। এতে তাহসান, হাবিব, কনা প্রমখ সঙ্গীতশিল্পীর কন্ঠে ছয়টি গান রয়েছে। চলচ্চিত্রটি ২০১৫ সালের ১০ই এপ্রিল মুক্তি পায়। এটি ঐ বছরের অন্যতম ব্যবসাসফল চলচ্চিত্র, দর্শক ও সমালোচক উভয় মহলে প্রশংসিত হয়। এটি ২০১৬ সালে ১৮তম মেরিল-প্রথম আলো পুরস্কার অনুষ্ঠানে সর্বোচ্চ সংখ্যক মনোনয়ন লাভ করে ও ৬টি বিভাগে পুরস্কার জিতে নেয়। এ চলচ্চিত্রের জন্য শিহাব শাহীন শ্রেষ্ঠ চলচ্চিত্রের পুরস্কার লাভ করেন এবং শ্রেষ্ঠ চলচ্চিত্র পরিচালকের জন্য মেরিল-প্রথম আলো সমালোচক পুরস্কারের জন্য মনোনীত হন।

ছুঁয়ে দিলে মন এর পরে শাহীন আনারকলি নামে দ্বিতীয় চলচ্চিত্র নির্মাণের ঘোষণা দেন ও প্রাথমিক ভাবে তাহসান ও মমকে নির্বাচন করা হয়।

 ব্যক্তিগত জীবন 
শাহীন ২০১৫ সালের ২০ নভেম্বর অভিনেত্রী জাকিয়া বারী মমর সাথে বিবাহ বন্ধনে আবদ্ধ হন। এটি শাহীনের তৃতীয় বিয়ে। তাদের ডিভোর্স হয় ২০২০ সালে। প্রথম স্ত্রীর  ঘরে শাহীনের একটি কন্যা সন্তান রয়েছে। শাহীনের দ্বিতীয় বিয়েটি ছিল স্বল্প স্থায়ী। 
চলচ্চিত্রের তালিকা
চলচ্চিত্র
 যে সব চলচ্চিত্র এখনো মুক্তি পায় নি

বছরচলচ্চিত্র টীকাপ্রযোজনা প্রতিষ্ঠান  তথ্যসূত্র ২০১৫  ছুঁয়ে দিলে মন  কাহিনী, চিত্রনাট্য ও পরিচালনা  এশিয়াটিক ধ্বনি চিত্র প্রডাকশন লিঃমনফড়িং লিমিটেড  ২০১৭ আনারকলি নির্মাণ স্থগিত   ২০২৫দাগিকাহিনী, চিত্রনাট্য ও পরিচালনাএসভিএফ আলফা-আই ও চরকি যৌথভাবে প্রযোজনা করেছে

টেলিভিশন
 বছর শিরোনাম টীকা তথ্যসূত্র ২০০১ ঘূর্ণি নাটক ২০০৩ ইঙ্গিত টেলিফিল্ম ২০০৪ রূপকথা টেলিফিল্ম ২০০৫ দাদীর লাল বাক্স টেলিফিল্ম গোঁড়া জামাই টেলিফিল্ম রমিজের আয়না ধারাবাহিক নাটক (১২২ পর্ব) ২০০৬  সম্প্রদান শর্টফিল্ম  এক্স ফ্যাক্টর টেলিফিল্ম ২০০৭  ইট কাঠের খাঁচা ধারাবাহিক নাটক  ২০০৮  অপরিণামদর্শী শর্টফিল্ম এক্স ফ্যাক্টর ২  টেলিফিল্ম ২০০৯ এ্যাঙ্কর মফিজ নাটক ২০১০ মামুলি একটা মানুষ ধারাবাহিক নাটক ভালোবাসি তাই টেলিফিল্ম২০১১ ভালবাসি তাই ভালবেসে যাই টেলিফিল্ম  অনন্ত অধরা টেলিফিল্ম  এ্যারেঞ্জড ম্যারেজ টেলিফিল্ম ২০১২  মুম্বাসা ধারাবাহিক নাটক মনফড়িং এর গল্প টেলিফিল্ম মনসুবা জংশন টেলিফিল্ম আমি তুমি ও রাশিচক্র টেলিফিল্ম অবার্চীন টেলিফিল্ম ২০১৩ নীলপরি নীলাঞ্জনা টেলিফিল্ম নীল প্রজাপতি টেলিফিল্ম  ২০১৪  ভালবাসার চতুষ্কোণ ধারাবাহিক নাটক, ১৩০ পর্ব ২০১৫  নিশ্চিত প্রেমের ৭টি উপায় লিমিটেড সিরিজ  তোমার আমার বিয়ে নাটক  নীলাঞ্জনা নাটক২০১৬ সে রাতে বৃষ্টি ছিল ঈদের নাটক  রূপকথা আর হয় না ঈদের নাটক  একটি পুরাতন প্রেমের গল্প ঈদের নাটক  এক্স ফ্যাক্টর- গেইম ওভার ঈদের টেলিফিল্ম  প্রেম কেবলই একটি রাসায়নিক বিক্রিয়া? ঈদের নাটক  তিতির ঈদের নাটক  প্রজাপতির কষ্ট ঈদের নাটক  অনামিকা ঈদের নাটক মন শুধু মন ছুঁয়েছে নাটক ফাঁদ শর্টফিল্ম ভালোবাসার পংক্তিমালা ঈদের টেলিফিল্ম মেহমান ঈদের নাটক প্রেম ভালবাসা ইত্যাদি ঈদের নাটক ২০১৭ ম্যানিকুইন মুমু টেলিফিল্ম  জ্যাকসন বিল্লাল নাটক  ধূসর রেখার ওপারে নাটক সোলমেইট টেলিফিল্ম  পোস্টমর্টেম ঈদের টেলিফিল্ম  আলোর পাখি ঈদের টেলিফিল্ম ডিভোর্স ঈদের নাটক কালো ছেলের প্রেম নাটক এক্স ফ্যাক্টর রিলোডেড টেলিফিল্ম২০১৮ লিপস্টিক ধারাবাহিক নাটক  বাসস্টপ নাটক  তুমি যদি বলো নাটক  উপহার ভালবাসা দিবসের বিশেষ লাভ এক্সপ্রেস ৩.০ শর্টফিল্ম  বন্ধু হবে মায়ের ডায়েরি বুঝিনি তখন প্রপোজাল শেষ পর্যন্ত ঈদের টেলিফিল্ম  এই শহরে কেউ নেই ঈদের টেলিফিল্ম  কিছু দুঃখ সবার থাকে নাটক  বন্ধন নাটক একদিন সোফিয়া নাটক  বিনি সুতোর টান টেলিফিল্ম   আদিত্যের মৌনতা টেলিফিল্ম ২০১৯  পার্টনার নাটক অবুঝ দিনের গল্প নাটক  এক হৃদয়হীনা টেলিফিল্ম  বাউন্ডুলে ঈদের নাটক  বেমানান ধারাবাহিক নাটক  ২০২০ অবুঝ দিনের গল্প ২ নাটক  লকডাউন শর্টফিল্ম  করোনা বলে কিছু নেই শর্টফিল্ম  ২০২১ প্লাস ফোর পয়েন্ট ফাইভ এনটিভির ঈদ নাটক   রুনু ভাই এনটিভির ঈদ নাটক 

ওয়েব ধারাবাহিক
 বছর শিরোনাম টীকা তথ্যসূত্র২০১৯ দ্বিতীয় কৈশোর বায়োস্কোপ অরিজিনাল (ওয়েব চলচ্চিত্র)  বিশেষ আবির্ভাব  চেনা পথের অপরিচিতা ওয়েব ধারাবাহিক  কুহকওয়েব ধারাবাহিক ২০২০ আগস্ট ১৪ ওয়েব ধারাবাহিক  ২০২১যদি..কিন্তু..তবুও.. জি৫ (ওয়েব চলচ্চিত্র)মরীচিকা চরকি (ওয়েব ধারাবাহিক)২০২২মায়াশালিকবিঞ্জ (ওয়েব ফিল্ম)সিন্ডিকেটচরকি (ওয়েব সিরিজ)২০২৩মাইশেলফ অ্যালেন স্বপনচরকি (ওয়েব সিরিজ, স্পিন অফ)
পুরস্কার ও মনোনয়ন
+ বছর পুরস্কার বিভাগ চলচ্চিত্র ফলাফল  ২০১৬ মেরিল-প্রথম আলো পুরস্কার সেরা চলচ্চিত্র (সমালোচক) ছুঁয়ে দিলে মন  	 সেরা চলচ্চিত্র পরিচালক (সমালোচক)   ২০২৪ সিজেএফবি পারফরম্যান্স পুরস্কার শ্রেষ্ঠ পরিচালক (ওটিটি) মাইশেলফ অ্যালেন স্বপন  ২০২৫বাইফা পুরস্কারসেরা পরিচালকদাগি
তথ্যসূত্র

বহিঃসংযোগ


বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী টেলিভিশন পরিচালক
বিষয়শ্রেণী:বাংলাদেশী পুরুষ চিত্রনাট্যকার
বিষয়শ্রেণী:মেরিল-প্রথম আলো পুরস্কার বিজয়ী
বিষয়শ্রেণী:ইসলামী বিশ্ববিদ্যালয়, বাংলাদেশের প্রাক্তন শিক্ষার্থী
বিষয়শ্রেণী:বাংলাদেশী পরিচালক
বিষয়শ্রেণী:বাংলাদেশী চিত্রনাট্যকার
বিষয়শ্রেণী:বাইফা পুরস্কার বিজয়ী
বিষয়শ্রেণী:শিহাব শাহীন